Public procurement notice: Contract Award Notice
Published: 2016-05-14
Buyer: Aarhus Kommune, Sundhed og Omsorg, Bygningsafdelingen
Country: DK
Region: Østjylland
Contract type: Services
Procedure: Contract award without prior publication
CPV classification: 71530000: Construction consultancy services
Estimated value: 2197300 DKK

Technical requirements: Aarhus Kommune udbød og tildelte i foråret 2015 bygherrerådgivningsopgaven i forbindelse med programmering og etablering indtil afslutning af 1 års gennemgang af »Generationernes Hus«.
Projektet udføres i et tæt bygherresamarbejde mellem Aarhus Kommune, repræsenteret ved de tre Magistratsafdelinger, Sundhed og Omsorg, Børn og Unge og Sociale forhold og Beskæftigelse og det almene boligselskab; Brabrand Boligforening. Projektet består af fleksible almene boligenheder med tilhørende fællesarealer, en større fleksibel daginstitution, samt arealer udlagt til fælles- og sundhedsfremmende aktiviteter. Desuden omfatter projektet tilhørende udearealer samt p-arealer evt. som parkeringskælder.
1) Udbud i totalrådgivning gennemført som 2 faset projektkonkurrence med efterfølgende udbud i fag-entrepriser er ændret til udbud i totalentreprise gennemført som konkurrencepræget dialog. Ændringen er sket som følge af de hastigt stigende konjunkturer i markedet, for at sikre projektets realisering bedst muligt indenfor den stramme budget-ramme, der for størstedelens vedkommende er fastsat af rammebeløb. Trods en politisk beslutning i Aarhus kommune om at anvende fagentrepriser som hovedregel, er det i september 2015 godkendt på politisk niveau, at det for dette konkrete projekt er mest hensigtsmæssigt at udbyde i totalentreprise. Ændringen var på kontrakttidspunktet ikke forventet mulig.
2) Forøgelse af projektet med 40 almene familieboliger svarende til en arealforøgelse på 4 000 m² brutto. Ændringen er sket som følge af, at Generationernes Hus er blevet tilgodeset med 40 ud af de ekstra 410 almene familieboligkvoter, som Aarhus byråd ved budgetforliget 18.9.2015 besluttede at prioritere. Ændringen var på kontrakttidspunktet ikke forventet mulig.
Forøgelse af bygherrerådgivningskontrakt, i stedet for udbud af de øgede ydelser, sker af hensyn til overholdelse af tidsplanen og grundet den generering af viden, der er sket hos bygherrerådgiver indtil ændringerne er indtruffet.
I forbindelse med endelig fastlæggelse af udbudsstrategi, har det vist sig, at det ikke vil være muligt at udføre projektet som forventet i fag- og storentreprise indenfor den økonomiske ramme, der er til rådighed for projektet. Det har derfor været nødvendigt at ændre udbudsstrategien til udbud i totalentreprise. Samtidig er projektet udvidet til også at omfatte 40 familieboliger, svarende til en forøgelse af projektets pris med ca. 55 000 000 DKK ekskl. Moms. Begge forhold betyder et øget behov for teknisk bygherrerådgivning. Det er vurderet, at ændringerne ikke hverken teknisk eller økonomisk kan adskilles fra den oprindelige bygherrerådgivningskontrakt uden væsentlige ulemper for bygherren, idet gennemførelse af et fornyet udbud vil forsinke projektet i op til et år, hvilket vil være uacceptabelt set i sammenhæng med at såvel plejeboliger som daginstitutionspladser bygges fordi der i 2019 er et behov for disse pladser. En forskydning af tidsplanen vil således medføre store såvel praktiske som økonomiske udfordringer da bygherren desuagtet skal leve op til garantier vedr. pasning og ventetider på plejeboliger. Der henvises i øvrigt til beskrivelsen under pkt. II.1.4).
En klage over ordregivers beslutning om, at foretage de af bekendtgørelsens omfattede ændringer, jf. Lov om Klagenævnet for udbud, skal være indgået til Klagenævnet for udbud inden 30 kalenderdage regnet fra dagen for offentliggørelse af ordregivers bekendtgørelse om indgået kontrakt. Senest samtidig med indgivelse af klage til Klagenævnet for udbud skal klager skriftligt underrette ordregiver om, at klagen indbringes for Klagenævnet, jf. Lov om Klagenævnet for udbud § 6, stk. 4.


Winner: Brabrand Boligforening